Ek het God se hand van ’n jong ouderdom af in my lewe ervaar. Ek het net nie verstaan wat ek sien of voel nie.
Ek het ’n lae selfbeeld en is baie insecure. Die een man (1/9/1969) vir wie ek lief is en altyd sal wees, het ek verloor. – Anoniem
Die enigste misverstand wat ek hier sien, is dat jý die reëls wil maak en nie God se pad wil loop nie.
Elkeen van ons het ’n unieke lewenspad wat deur God bepaal word. Maar nou vergelyk jy jouself met ander mense en hul lewenspaaie.
Jy is baie meer spesiaal vanweë jou band met God. Vergeet van die ander skapies, want God het ander planne vir jou.
Jy kan dit begin doen bloot deur plekke soos hospitale, ouetehuise, klinieke en kerke te besoek. En jy moenie vra vir betaling nie.
Maar die swart en wit wys dat jy jouself altyd met ander vergelyk. En dít moet jy nooit doen nie. Dis dáár waar daardie swak selfbeeld vandaan kom.